דן שפירא

דן שפירא (נולד ב-28 בנובמבר 1980) הוא שחקן תיאטרון וקולנוע ישראלי. זוכה "פרס התיאטרון לשחקן המבטיח" על משחקו במחזה "אקווס". שפירא נולד וגדל בתל אביב, בן יחיד למשפחה ממוצא ליטאי ותימני. בנו של מנהל מחלקת התרבות לשעבר בגלי צה"ל, מולי שפירא. דודו הוא המשפטן עמוס שפירא. למד בגימנסיה הרצליה במגמת כימיה וצרפתית, וכן מוזיקה קלאסית בקונסרבטוריון במשך 12 שנים. בצה"ל שירת בלהקה הצבאית של חיל האוויר. לאחר מכן פנה ללימודי תיאטרון באוניברסיטת תל אביב. בשנת 2002 השתתף בתוכנית המערכונים "עם ישראל לייב", שעלתה בערוץ 10. באותה שנה לקח חלק בפאנל התוכנית "סקר הסקס הגדול" ששודרה ב-yes. בשנת 2003 שיחק את התפקיד הראשי בסרטו של אייל חלפון "תיאום כוונות" המבוסס על ספרו של חיים סבתו. בשנת 2004 השתתף בתפקיד אורח בתור סתיו בסדרה "שמש". בשנת 2005 גילם את יונתן אבשלום (האישה המסתורית) בסדרה "אלביס, רוזנטל והאישה המסתורית" בערוץ 2 של קשת. בשנת 2007 גילם את שלומי כץ, קצין האבטחה של היישוב בסדרת הנוער "הנפילים" ב-yes, במשך שתי עונות. בשנת 2009 הצטרף שפירא לעונה השנייה של הסדרה הקומית "מסודרים" בערוץ 2 של קשת בתפקיד סער שקד. בנוסף, שיחק בתפקיד הראשי במיני-סדרה "מה שנחוץ לרווק" בהוט 3, שהתבססה על ספרהּ של ג'יין אוסטן "גאווה ודעה קדומה" ובוימה על ידי עירית לינור, גילם שפירא את דמותו של מר דארסי. ב-2010 שיחק בסדרה "עספור" של HOT. באותה השנה לוהק לתפקיד הראשי בסדרת הדרמה "הצרות שלי עם נשים" בערוץ 10, העוסקת בגבר שלא מסתדר עם זוגיות. ב-2011 שיחק בתפקיד ראשי בסדרת הדרמה של זכיניית ערוץ 2 "רשת", "סימני שאלה", המספרת על עולמם של יוצאים בשאלה. בשנת 2012 השתתף בסדרת הדוקו-ריאליטי "גולסטאר" של HOT. ב-2015 החל לשחק בסדרת המתח "המדרשה" בערוץ 2 של רשת. בנוסף ב-2015, קריין את סרט הקולנוע הדוקומנטרי "רבין במילותיו שלו". בשנת 2017 הגיש את תוכנית "הרמב"ם היומי" בערוץ 20. בשנת 2018 שיחק בסרטו של נדב לפיד "מיומנו של צלם חתונות" לצד אוהד קנולר ונעמה פרייס. הסרט זכה בפסטיבל קורטס לקולנוע בפורטוגל. בשנת 2018 הנחה את התכנית "סלפי ירושלים" בערוץ 20 - ברחבי העיר העתיקה בירושלים. ב-2019 התארח בסדרה הקומית "זאת וזאתי" ברשת 13. ביולי 2020 הנחה את התכנית השבועית "להיות ראשון" לצד יונתן גלעד בערוץ "הידברות" תוכנית העוסקת בהתפתחות תודעתית ומחשבתית. מ-2021 ועד היום מנחה שפירא תוכנית שבועית בשם "שאלת הרב הראשי", עם הרב הראשי לישראל דוד לאו בעכשיו 14. בקיץ 2021 שיחק שפירא דמות של חקלאי בעונה 4 של רצים למשנה. בדצמבר 2021 שיחק שפירא את דמות ראש העיר בסדרה "בלאקספייס". ב-2023 השתתף בסדרה "השגרירות" ברשת 13. בשנת 2006 לוהק לתפקיד דקין במחזה "נערי ההיסטוריה" בתיאטרון בית ליסין, בבימויו של מיכה לבינסון. בשנת 2007 גילם את התפקיד הראשי בהצגה "מייק" - הדרמה המוזיקלית של תיאטרון בית ליסין שגוללה את סיפור חייו של מייק ברנט. בשנת 2008 לוהק לתפקיד הראשי במחזהו השערורייתי של פיטר שאפר "אקווס", לצדו של השחקן הוותיק דורון תבורי. במרכז המחזה חוקר פסיכיאטר נודע סדרה של פגיעות בסוסי רכיבה בחווה באנגליה. בחקירה מתברר כי הפגיעות בוצעו על ידי נער בן 17, אלן סטראנג, המגולם על ידי שפירא. המחזה מפורסם בשל סצנת העירום שלו ושל השחקנית יובל שרף. על משחקו זכה ב"פרס התיאטרון לשחקן המבטיח". בשנת 2009 עבר לתיאטרון הקאמרי ושיחק בהצגה "הבדלה" מאת שמואל הספרי ובבימויו. בשנת 2011 גילם את זוהר ארגוב במחזה על חייו - "זהר", לצד שלמה וישינסקי. באותה שנה גם גילם את דמותו של רומיאו בהצגה "רומיאו ויוליה" מאת שייקספיר לצד השחקנית נלי תגר ובבימוי של נועם שמואל. בעת החזרה הגנרלית נפל מהבמה ושבר את רגלו. הצגת הבכורה בוטלה, אך יומיים לאחר ביטול הצגת הבכורה, חזר לבמה וגילם את רומיאו כאשר רגלו נתונה בגבס. במאי ההצגה, נועם שמואל, שינה את בימוי הסצנות כדי להתאימן למצבו החדש של שפירא וקיים במהלך אותו היום חזרות נוספות. בשנת 2012 שיחק בתפקיד הראשי ב"קומדיה של טעויות" מאת שייקספיר לצד עידו מוסרי ויניב ביטון ובבימוי של משה קפטן. בפברואר 2014 שיחק בהצגה "הכיתה שלנו" בבימוי של חנן שניר וגילם את זיגמונט. ההצגה זכתה בפרס הצגת השנה. בינואר 2015 גילם במחזמר "שיער" את דמותו של קלוד הופר בוקובסקי לצדם של עוז זהבי, חן אמסלם ומירב פלדמן ובבימוי של משה קפטן. ביוני 2016 החל לגלם את נריק בהצגה "הזאבים" של הלל מיטלפונקט בתיאטרון הקאמרי. ב-2016 החל לשחק את דמותו של תומאס שטוקמן בהצגה "אויב הציבור" - עיבוד מודרני למחזה אויב העם מאת איבסן אותו כתב יחד עם הבמאי יונתן אסתרקין. בנובמבר 2017 החל לגלם תפקיד ג׳ון פרוקטור במחזה "ציד המכשפות" של ארתור מילר בתיאטרון הקאמרי. ב-2018 שיחק את דמותו של הסופר שלום אש במחזה "מעשיה מגונה" בבימוי יאיר שרמן בתיאטרון הקאמרי. ב-2019 גילם את הפרופסור במחזה "אוליאנה" לצד ג'וי ריגר בתיאטרון הקאמרי בבימויה של שרה פון שוורצה, וכן שימש בתור מנחה במופע תל אביב הקטנה. באפריל 2020 החל לגלם את תפקיד המנחה בערב השאנסונים "לילה בפריז" בבימוי גלעד קמחי בתיאטרון הקאמרי. בשנים 2019–2020 הופיע ברחבי הארץ עם מופעו "מסע ישראלי" ועם המופע "לך לך" יחד עם הנגנים ניצן עין הבר, חגי אלקיים, שי חמני, יגאל ברעם. באוקטובר 2021 שיחק במחזה "אדיפוס המלך" בתפקיד אדיפוס בתיאטרון נוצר. ב-2022 החל לשחק במחזה "כימים אחדים", שהמחיז וביים חנן שניר על פי מאיר שלו בקאמרי. ב-2023 החל לשחק בהצגה ״פיקוח נפש״ בתיאטרון הקאמרי, וכן בהצגה ״על הסף״ בתיאטרון יפו, מחזה מאת מוטי לרנר בבימוי הדר גלרון, לצד השחקן יצחק חזקיה. מיוני 2023 משחק בתיאטרון הקאמרי בהצגה המבוססת על הסרט "איש הגשם" לצד דביר בנדק, בבימויה של דפנה זילברג. ב-2014 נישא לתמר ג'רבי. לזוג שני בנים. ב-2015 סיפר בריאיון לאתר "מאקו" שהוא לומד יהדות והחל לשמור מסורת. דן שפירא, במיזם "אישים" לתיעוד היצירה הישראלית דן שפירא, במסד הנתונים הקולנועיים IMDb (באנגלית) דן שפירא, באתר "אידיבי", מאגר הידע העברי לקולנוע ישראלי ועולמי דן שפירא, דף שער בספרייה הלאומית ציפי שוחט, עכבר העיר, הכוכב החם של התיאטרון מדבר, באתר הארץ, 7 בנובמבר 2008 הדס בשן, דן מרדן, באתר ynet, 27 במאי 2009 ליאת רון, ‏דן שפירא | שחקן - ריאיון, באתר גלובס, 31 במרץ 2011 מור דיעי חנני, טלוויזיה מול נטפליקס - שיחה עם דן שפירא, הסכתרבות, נובמבר 2019 אלון הדר, יוצא מהדמות, באתר nrg‏, 5 בספטמבר 2009 יונתן אסתרקין, דן שעשועים: ריאיון עם דן שפירא, באתר nrg‏, 7 באפריל 2010 רן בוקר, דן שפירא: "כסף לא מניע אותי", באתר ynet, 10 בנובמבר 2015 ליאת רון, ‏"אני רוצה להנגיש את התיאטרון לקהל צעיר", באתר גלובס, 23 ביוני 2016 דודי פטימר, ‏"שאלתי את עצמי - מה אני מחפש בעולם?": דן שפירא עולה מחדש לבמה, באתר מעריב אונליין, 11 בנובמבר 2021 קארין הבר, עכבר העיר, סימני שאלה: עד כדי כך קל להתנתק מהיהדות?, באתר הארץ, 1 בפברואר 2011 ציפי שוחט, "נערי ההיסטוריה" יעלה במארס בבית לסין, באתר הארץ, 6 בדצמבר 2006 מיכאל הנדלזלץ, מייק ברנט מת, כוכב נולד, באתר הארץ, 22 בפברואר 2008איתן בר-יוסף, עכבר העיר ת"א, איי דונט לייק מייק, באתר הארץ, 28 בפברואר 2008 ציפי שוחט, הצגה חדשה: אקווס, באתר הארץ, 28 באוקטובר 2008 מיכאל הנדלזלץ, אפילו הסוס משחק נהדר, באתר הארץ, 28 בנובמבר 2008 ציפי שוחט, אני גיליתי אותו, באתר הארץ, 8 ביוני 2008 מיכאל הנדלזלץ, הבדלה: כשר, אבל מסריח, באתר הארץ, 17 באוגוסט 2009 רון שוורץ, ‏בדד הולך, באתר גלובס, 27 באפריל 2011 טל לוין, עכבר העיר, דן שפירא נפצע במהלך החזרה הגנרלית של "רומיאו ויוליה", באתר הארץ, 3 בינואר 2011 יעל געתון, הבכורה של "רומיאו ויוליה" בקאמרי בוטלה עקב פציעתו של השחקן דן שפירא, באתר הארץ, 4 בינואר 2011 יעל געתון, דן שפירא הופיע בגבס וקביים ב"רומיאו ויוליה" בקאמרי, באתר הארץ, 6 בינואר 2011 יובל בן עמי, עכבר העיר, קומדיה של טעויות: סרט בורקס וולגרי, באתר הארץ, 23 בפברואר 2012 מיכאל הנדלזלץ, "קומדיה של טעויות" בקאמרי: חסרת עידון וטעם טוב, באתר הארץ, 21 בפברואר 2012 רון שוורץ, ‏הסיפור שלנו, באתר גלובס, 20 בפברואר 2014 דניאל בוקס, עכבר העיר | צילום: דין אהרוני, עירום, צבא ואחווה: "שיער" חוזר לבמה, באתר הארץ, 1 בדצמבר 2014 מרט פרחומובסקי, עכבר העיר, "שיער" בתיאטרון הקאמרי: בין סימפטיה למבוכה, באתר הארץ, 23 בינואר 2015 אמיר סומר, ‏"לפעמים זאת מתנה לשחק את הבן זונה", באתר "Time Out ישראל", 5 ביוני 2016 מיה סלע, ‏משחק מסוכן, באתר גלובס, 6 בדצמבר 2016 דנה שוכמכר, ‏"ציד המכשפות": גם אם כתוב בתוכניה שלא, המחזה אקטואלי מתמיד, באתר מעריב אונליין, 14 בפברואר 2018 ירמי עמיר, "מעשיה מגונה" בקאמרי: רק מירי רגב חסרה כאן | מגפון ניוז Megafon News, באתר מגפון ניוז Megafon News, ‏5 באוקטובר 2018 אבישי מילשטיין, ‏משחקים באמת: עם אדיפוס-שמדיפוס ועם מגפה-שמגפה, באתר "Time Out ישראל", 20 באוקטובר 2021 מרב יודילוביץ', בחזרה אל העמק, באתר הארץ, 28 באוקטובר 2021 אורין ויינברג, העיבוד התיאטרלי של "כימים אחדים" עדין ונוגע ללב בפשטותו, באתר ynet, 31 במרץ 2022 איש הגשם (תוכנייה), באתר התיאטרון הקאמרי יפעת הללי אברהם, ‏תפקיד חייו: דן שפירא התחתן, באתר ‏מאקו‏, 23 ביוני 2014 יפעת הללי אברהם, ‏דן שפירא בחר לבנו שם בעל אחריות גדולה, באתר ‏מאקו‏, 17 באוקטובר 2019 ארי פינס, ‏מסעותיי עם עצמי, באתר ‏מאקו‏, 11 בפברואר 2015